text: Сърбинът със заслуга за успеха на Левски Лукойл в Ботевград
  Данило Тасич не остави много шансове на защитата на Балкан
  Данило Тасич изтормози защитата на Балкан в Ботевград, която така и не намери начин да го спре. Сърбинът бе с основна заслуга за успеха на столичани с 81:76 в дербито на 16 кръг в НБЛ и заслужи званието Играч на вечерта на bball.bg.
  208-сантиметровият баскетболист остави на сметката на "сините" 27 точки, 9 борби, 1 асистенция и чадър за 37 минути и коефициент 30. При стрелбата си той бе 7/8 от средно разстояние, 2/4 от тройката и 7/8 от линията за изпълнение на наказателни удари.
  "За нас беше важен мач, изиграхме го добре. Аз имах силен двубой, но това се дължи на играта на отбора. Задържахме второто място в класирането и сега очакваме третото завъртане. Със сигурност тогава имаме шанс да изместим Рилски спортист. Имаме 20 дни, в които да се подготвим за мача с тях и мисля, че можем да излезем на първото място. Данчо започна да тренира, за Асен ще видим. Ако сме в пълен състав, със сигурност ще сме големите фаворити да спечелим Купата", сподели Данило Тасич.
  Предишна статияБългария остана трета в своята група на евроквалификациите (видео)
  Следваща статияЧернокожев и Левице се завърнаха в игра в Словакия
  Хасково и Спортни таланти ще спорят за титлата в ББЛ Б група през този сезон. Двата тима спечелиха на полуфиналите, отстранявайки съответно Чардафон Б...